OpenLLM-France/wikimedia huggingface dataset:
# Rock and roll

Rock and rolla (sarritan rock & roll edo rock 'n' roll ere idazten da, ingelesetik: rock, "kulunkatu" eta roll, "biratu") Estatu Batuetan 1940eko hamarkadaren amaieran eta 1950eko hasieran sortutako musika herrikoi mota bat da. Haren jatorria blues afroamerikarraren, country musikaren, jazzaren eta gospel musikaren nahastean dago. Rock and rollaren elementuak jadanik 1930eko hamarkadako country abestietan eta 1920ko blues diskoetan aurki daitezke, baina izena ez zuen eskuratu 1950eko hamarkadara arte.
Sarritan rock and roll terminoa rock hitzaren sinonimo gisa erabiltzen da. Hala ere, zentzu hertsian rock and rollak bere ezaugarri propioak ditu, rockaren beste estilo batzuetatik bereizten dituena.

## Jatorria

Rock and Rollen jatorria ez da bakarra eta Ameriketako Estatu batuetako zonalde batean kokatu daiteke XX. mendeko 40 eta 50 hamarkadetan, New Orleans, Saint Louis, Boston, Texas... Musikaren aldetik beste estiloen oinordea izan zen:
* Blues
* Rhythm and blues
* Jazz
* Country
* Boogie-woogie
* Hillbilly
* Electric blues
* Jump blues
* Folk musika
* Swing
* Gospel

## Sortzaileak

Zonalde geografikoaren zabaltasuna kontutan izanda, lehen sortzailetako polemika ez dago oso garbi. Orokorrean, Muddy Waters azaltzen da Rock and Rollen bidea prestatu zuen musikaria bezala. Beste egileek Bill Haley aipatzen dute, bereziki Bill Haley and the Haley's Comets taldea, diska batekin: Crazy man crazy (1954) "Rock Around the Clock" kanta arrakastsua barne. Azken kanta horrek John Lennonen lantean eragin zuzena izango luke. Chuck Berry eta Little Richard ere genero berriaren sortzaileak bezala aipatuak izan dira. Garrantzi handi izan zuen ere bai Ike Turner eta bere bi lan: The Fat Man de Fats Domino (1949) eta Rocket 88 (1951). Garaiko musikarien artean asko dira aipatzea merezi dutenak: Jerry Lee Lewis, Bo Diddley, Fats Domino, Buddy Holly, Eddie Cochran, Gene Vincent, Elvis Presley...

## Kanpo estekak

* Datuak: Q7749
* Multimedia: Rock and roll / Q7749
# Butyriboletus fechtneri

Butyriboletus fechtneri Boletaceae familiako onddoa da. Espezie honen txapela ganbil eta hemisferiko tartekoa da. Boletus fechtneri usain eta zapore ahulak dauzka, frutaren antzekoak. Oso jangarri ona da.
Sinonimoak: Boletus fechtneri (Basionimoa), Boletus appendiculatus subsp. pallescens, Boletus romellii, Boletus aestivalis, Tubiporus appendiculatus var. pallescens.

## Deskribapena

Kapela: 12 cm-ko diametrorainoko kapela. Azala lehorra eta belusatua, zurixka edo kafesne kolore argikoa eta marroiz zikintzen da ukitzean.
Tutuak: igurzten badira berdetzen diren sufre koloreko horiak.
Poroak: Estuak, biribil-angelutsuak. Igurzten badira berdetzen diren sufre koloreko horiak.
Hanka: Sendoa, sabelduna, eta sustrai bat bezalakoa du. Horixka da eta gorri-karmin koloreko zinta bat du behealdean, marroi bihurtzen dena ukitzean eta oso sare fin bat goiko aldean, hasieran horia ondoren zuria, gero eta zurbilagoa bihurtzen dena.
Haragia: Mamitsua, hori-sufre kolorekoa, baina oinaren oinarrian laranja kolorekoa. Airearekin urdindu egiten da, kapelan eta oinaren goi aldean gehiago.
Etimologia: Boletus terminoaren etimologia eztabaidagarria da. Fechtneri epitetoa berriz, pertsonaren izenetik dator.

## Jangarritasuna.

Ona jateko.

### Nahasketa arriskua

Ezaugarri nahastezinak ditu.

## Sasoia eta lekua.

Udan eta udazkenean agertzen da hosto-zabalen azpian, gehien pagadietan. Lur karetsuetan; bakartia edo hainbat alek osatutako taldeetan.

### Banaketa eremua

Europa.

## Espeziearen egoera

Aranzadi Elkartearen arabera, Boletus fechtneri desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 394 or. ISBN 84-505-1806-7..
* ↑ (Gaztelaniaz) Palazon Lozano Fernando, Setas para todos. (2006). Jose Luis Echo EDITORIAL PIRINEO, 593 or. ISBN 84-87997-86-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 166. or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 493 or. ISBN :84-282-0540-X (T.2). ISBN: 84-282-0538-8 (O.C.)..
* ↑ Butyriboletus fechtneri: GBIF—the Global Biodiversity Information Facility.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q17153038
* Multimedia: Butyriboletus fechtneri / Q17153038
* Espezieak: Butyriboletus fechtneri
# Screamo

Screamo (skramz ere deitua) emo eta hardcore punk azpigenero bat da. Estatu batuetan sortu zen 90 hamarkada hasieran eta garraxika abesteko moduaz eta abestiek duten egitura dinamikoez ezaugarritzen da.
Screamo taldeen adibide batzuk Orchid, Pg. 99, Saetia, Raein, La Quiete eta Amanda Woodward dira.

## Kanpo estekak

* Datuak: Q11363
# Techno

Technoa (edo teknoa) musika mota bat da. Instrumentu elektronikoen eta sintetizadoreen erabilera izan ohi du ezaugarri. Technoak ez du abesti baten egitura errespetatzen: oso errepikakorra da, eta honek dantza egiteko egokia bihurtzen du. Musika mota honen jatorria Detroiten kokatzen da, 1980ko hamarkadaren hasieran.

## Techno musikaren historiako artista nabarmenenak

* Cut Copy
* Surkin
* Carl Cox
* Dave Clarke
* Kevin Saunderson
* Johannes Heil
* Sven Väth
* Adam Beyer
* Allan Banford
* Marco Carola
* Crash & Tiny
* Renato Cohen
* Jeff Mills
* Martin Weiss
* Chris Liebing
* Laurent Garnier
* Speedy J
* Surgeon
* Neron Nordavind
* Marc Marzenit
* Carl Craig
* Ben Sims
* Diego Ro-K
* Hardcell
* Gaetano Parisio
* Technasia
* Alex Bau
* Juan Atkins
* Vitalic
* Monika Kruse
* Misstress Barbara
* Michel de Hey
* Umek
* Valentino Kanzyani
* Sven Wittekind
* Robert Natus
* VoiDet
* Chris Liberator
* Ken Ishii
* Javier Bussola
* B 12
* LFO
* Weichentechnikk
* Oscar Mulero
* DJ Muerto
* Ike
* Orbital
* Cristian Varela
* DJ Raid a.k.a Speed Arrow
* Mauro Picotto
* Marko Nastic
* Tomcraft
* Ahoora
* Axel Karakasis
* Derrick May
* Deetron
* Cabeda
* Marc Houle
* Magda
* Scooter
* Basshunter
* Plastikman
* Italobrothers

## Kanpo estekak

* Datuak: Q170611
* Multimedia: Techno / Q170611
# Grunge

Grunge musika alternative rockaren genero bat da, hardcore punk, heavy metal eta indie rockean oinarritua. Arrakasta komertziala 1980etako amaieran eta 1990eko hasieran etorri zitzaion, batik bat 1991 eta 1994 bitartean, Nirvanaren eskutik., eta bi hamarkada horien arteko musika estiloak bereizi zituen lehen fenomenoa izan zen. Ameriketako Estatu Batuetako ipar-ekialdean (Seattle, Olympia edo Portland bezalako hirietan) sortua, grunge musikak portaera eta janzkera propioa ere badakar, AEBetan "X belaunaldi" izenez ezagutu zena.

## Talde nabarmenenak
### Seattle ingurukoak

* Alice in Chains
* Green River
* Gruntruck
* Love Battery
* Mad Season
* Malfunkshun
* Melvins
* The Mono Men
* Mother Love Bone
* Mudhoney
* My Sister's Machine
* Nirvana (musika taldea)
* Pearl Jam
* Screaming Trees
* Skin Yard
* Soundgarden
* Tad
* Temple of the Dog

### Seattle ingurutik kanpo

* The Fluid (Denver, Colorado)
* Hole (Los Angeles, Kalifornia)
* L7 (Los Angeles, Kalifornia)
* The Nymphs (Los Angeles, Kalifornia)
* Paw (Lawrence, Kansas)
* Stone Temple Pilots (San Diego, Kalifornia)

## Kanpo estekak

* Datuak: Q11365
* Multimedia: Grunge / Q11365
# Emo

Emo, baita emotional hardcore edota emocore deitua ere, rock musikaren estilo bat da. Post-hardcore eta hardcore punk azpigeneroen nahasketatik sortu zen.
Bere ezaugarrien artean erritmo eta doinu geldoa edukitzea dira, bai eta bere letrek izaera barnerakoi eta pertsonalak izatea, barne emozio, sentipena eta animo egoerei buruz mintzatuz, honela musika komertziala ekidin eta olerkigintzan barneratuz.
1980ko hamarkadaren erdialdera Washington Hirian sortu zen. Estilo honetako talde aintzindariak Fugazi, Rites of Spring eta Embrace izan ziren.

## Kanpo estekak

* Datuak: Q10926
* Multimedia: Emo / Q10926
# Soft rock

Soft rocka edo rock arina, helduentzako rock modura ere ezaguna dena, Amerikako Estatu Batuetan (bereziki Hegoaldeko Kalifornian) eta Erresuma Batuan 1960ko hamarkadaren amaieran sortutako pop rockaren forma deribatua da. Pop rockaren oinarriak hartu eta estilo leunago bat garatzen du, pop rockaren letrak melodia sinple eta produkzio handiekin bateratuz. Soft rockaren garai gorena 1970eko hamarkadan izan zen, 1980ko hamarkadatik aurrera Adult Contemporary edo AC formatuko irratietan ia esklusiboki jotzen bada ere.

## Erreferentziak

* ↑ R., Stephenson, Alan. (2020). Broadcast Announcing Worktext A Media Performance Guide.. Taylor & Francis Group ISBN 978-1-000-06239-7. PMC 1153897821. (Noiz kontsultatua: 2021-03-20).
* ↑ Regev, Motti. (2013). Pop-Rock Music : Aesthetic Cosmopolitanism in Late Modernity.. Wiley ISBN 978-0-7456-7090-4. PMC 854975403. (Noiz kontsultatua: 2021-03-20).
* 1 2 (Ingelesez) «Early Pop/Rock Music Genre Overview» AllMusic (Noiz kontsultatua: 2021-03-20).
* Datuak: Q217191
# Trap (musika)

    Artikulu hau musikari buruzkoa da; beste esanahietarako, ikus «Trap».
Trap raparen azpigenero bat da, 1990eko hamarkadaren amaieran hegoaldeko Estatu Batuetan garatu zena. Zatitutako hi-hatak eta dunbalaren soinu gogorrak oinarrizkoak dira estiloan, giro iluna sortuz. "Trap" hitza droga saltzeko tokia esan nahi du sorrera-lekuetan.

## Erreferentziak

* ↑ (Ingelesez) Phili, Stelios. «Fighting Weight: From the Trap to the Treadmill» GQ.

## Kanpo estekak

* Datuak: Q2913982
* Multimedia: Trap music / Q2913982
# Surf music

Surf music (euskaraz surf musika) rock musikaren azpigenero bat da. 1960ko hamarkadaren hasieran AEBetan sortu zen, eta bere urrezko aroa 1962-1964 artean bizi izan zuen, bereziki Kaliforniako kostaldean. Izenak ongi adierazten duen gisa, surfa eta hondartza giroari loturiko gaiak jorratzen dituen estiloa da, nagusiki gai alai eta baikorrak nahiz doinu atseginak dituena.
Estilo honetako antzindariak Dick Dale abeslaria eta The Del-Tones taldea izan arren, zalantzarik gabe, estilo honetako musika talde garrantzitsuena The Beach Boys da, izan ere, mundu osoan surf musika hedatu eta ezagutzera eman baitzuen.
Euskal Herrian euskaraz abesten duen musika estilo honetako talde ezagunena ziur asko The Uski's taldea da.

## Kanpo estekak

* Datuak: Q220830
* Multimedia: Surf music / Q220830
# Swing (jazz)

    Artikulu hau jazz generoari buruzkoa da; beste esanahietarako, ikus «Swing».
Swing musika, baita swing jazz edo swing bakarrik ere deitua, 1930eko hamarraldian nagusitu zen jazz joera da, jazz banda handiek jotzen zutena. 1920ko hamarkadaren amaieran Estatu Batuetan sortua, tempo ertain eta arinak eta riff melodikoak erabiltzen ditu, baita bateria aske utzi ere. Big banden estilo kuttunena, estiloko musikari ospetsuenak Fletcher Henderson, Benny Goodman, Duke Ellington edota Count Basie izan ziren.

## Erreferentziak

* ↑ Lur entziklopedietatik hartua.
* ↑ Milkowski, Bill. (2001). Bob Nikard & Alison Hagge ed. Swing It: An Annotated History of Jive. New York: Billboard Books ISBN 0-8230-7671-7..

## Kanpo estekak

* Datuak: Q203775
* Multimedia: Swing / Q203775
# Deathrock

Deathrock edota deathpunk delakoa, punk rock musika azpigeneroan beldurrezko elementuak eta giroa gehitzen dizkion estiloa deitzeko erabiltzen den izendapena da. 1970eko hamarkadaren amaieraldea Los Angeles hirian sortu eta 1980ko hamarkadaren hasiera AEBetako mendebaldeko kostalde osora zabaldu zen.
Hasiera batean, Christian Death musika taldeak Alice Cooper bezalako musikarien eta B serieko filmen eraginez garatutako estiloa izan zen.

## Kanpo estekak

* Datuak: Q1164252
* Multimedia: Death rock / Q1164252
# Rockabilly

Rockabillya rock musikaren lehenbiziko estiloetako bat da. 1950eko hamarkadan AEBetan sortu eta urrezko aroa izan zuen, batez ere herrialde horretako hegoaldean. Rocka eta bluegrass generoen arteko nahasketatik sortu zen.
Rockabilly izendapena rock musika eta hillbilly (baserritar edota menditar arlotea) hitzaren elkarketatik dator. Estilo hau batez ere landa edo baserri giroko zuri txiroek burututako afroamerikar rockaren egokitzapena da.

## Rockabilly musikari nabarmenak

* Jerry Lee Lewis
* Johnny Cash
* Carl Perkins
* Chuck Berry
* Gene Vincent
* Duane Eddy
* Elvis Presley
* Brian Setzer
* Johnny Burnette
* Bobby Helms
* Robert Gordon
* Nick Curran
* The Cramps
* Stray Cats
* Wanda Jackson
* Brenda Lee
* Janis Martin
* Imelda May
* Buddy Holly
* Al Dual

## Kanpo estekak

* Datuak: Q203720
* Multimedia: Rockabilly / Q203720
# Latinoamerikar musika

Latinoamerikar musika (portugesez eta gaztelaniaz: música latina) musika-industriak kategoria gisa erabiltzen duen terminoa da. Iberoamerikako hainbat musika-estilorako, Latinoamerika, Espainia, Portugal, Ipar Amerikako biztanleria latinoa barne hartzen ditu, bai eta gaztelaniaz eta/edo portugesez abesten den musika ere.

## Erreferentziak

* ↑ Elhuyar Hiztegia
* ↑ (Ingelesez) Raygoza, Isabela. «Listen to GRAMMY.com's Hispanic Heritage Month 2022 Playlist: Featuring Latin Music Hits & Classics From Anitta, Selena, Bad Bunny, Shakira & More» The Recording Academy.
* ↑ (Ingelesez) Morales, Ed. (2003). The Latin beat: The Rhythms and Roots of Latin music From Bossa Nova to Salsa and Beyond. (1. argitaraldia) Cambridge, MA: Da Capo Press, xiii or. ISBN 978-0-306-81018-3..

## Kanpo estekak

* Datuak: Q18345375
* Multimedia: Latin music (genre) / Q18345375
# Dance-punk

Dance-punk, baita disco-punk edo punk-funk deitua, 1970eko hamarkadan sortutako musika mota bat da. Gerrora, 2000ko hamarkadan post-punk eta no wave musika azpigeneroen sortzearekin batera berragertu egin zen.
Rock musika disco eta funk musika dantzagarrien arteko nahasketatik sortu zen.

## Azpigenero honetako talde eta musikari nabarmenak

* ABC
* Adam Ant
* David Bowie
* Death From Above 1979,
* Depeche Mode
* Devo,
* Duran Duran,
* Faith No More,
* Franz Ferdinand
* Gang of Four,
* Garbage,
* Hall & Oates,
* Human League,
* James White and The Blacks,
* LCD Soundsystem,
* Liars,
* Lizzy Mercier Descloux
* INXS,
* Modern Talking,
* New Order,
* Out Hud,
* Panic! at the Disco,
* Radio 4,
* Robert Palmer,
* Simple Minds,
* Talking Heads,
* The B-52s,
* The Prodigy,
* The Rapture
* The Sounds,
* The Ting Tings,
* The The,
* U2
* Jefferson Starship

## Erreferentziak

* ↑ Faith No More Allmusic Biography

## Kanpo estekak

* Datuak: Q1643549
# Art rock

Art rocka rock and roll musikaren azpigenero bat da. Bere ezaugarri nagusiak letra gai handigurak, eta doinu, harmonia eta erritmoen esperimentazioa izatean datza, maiz poparen mugak igaro eta jazza, musika klasikoa eta musika elektronikoaren alorretara ere zuzentzen da.
1960ko hamarkadan AEBetan eta Erresuma Batuan sortu zen.

## Kanpo estekak

* Datuak: Q217467
* Multimedia: Art rock / Q217467
# Anti-folk

Anti-folka (edo antifolka) musika genero bat da, punkaren azpi-generoa, punk rock eta folk musika amerikarraren elementuak nahasten dituena. Mugimendua 1980ko hamarkadan sortu zen New Yorken.
# Nu metal

Nu metala edo nü metala, new metal (metal berria euskaraz) hitzaren laburdura dena, 90eko hamarkadaren erdialdean Ameriketako Estatu Batuetan sortutako azpigenero musikal bat da. Grunge, metal alternatibo, funk, rap musika estiloak eta heavy metalaren thrash metal eta groove metal azpigeneroak eraginda sortu zen.
Korn eta Deftones musika taldeak izan ziren musika estilo honen aitzindariak, lehenengoak Korn (1994) diskoarekin eta bigarrenak Adrenaline (1995) diskoarekin.

## Ikus, gainera

* Metal alternatiboa
* Rapcorea

## Kanpo estekak

* Datuak: Q263734
* Multimedia: Nu metal music groups / Q263734
# Pop barroko

Pop barrokoa edota rock barrokoa pop rock musikaren azpigenero bat da. Musika klasikoa, pop orkestrala eta musika barrokoaren nahasketatik sortu zen. 1960ko hamarkadaren erdialdera AEB eta Erresuma Batuan lehenbizikoz agertu zen, orkestrak osatzen dituzten musika-tresnekin egindako moldaketa izateagatik nabarmentzen da, tartean biolinak, biolontxeloak, txirulak, harpak eta tronpetak, bai eta barroko garaiko usadiozko musika-tresnak diren klabizenbaloak eta organoak ere.

## Kanpo estekak

* Datuak: Q46046
# Garage rock

Garage rock delakoa, rock musika modu arrunt eta gordinagoan jotzeko estilo mota bat da. 1950eko hamarkadaren amaieran AEBetan eta Kanadan sortu zen, 1960ko hamarkadan Britainiar Inbasioaren The Kinks edo The Who taldeak bezalakoen eragin handia izan zuen.

## Talde nabarmenak

* The Sonics
* The Music Machine
* 13th Floor Elevators
* Anboy Dukes
* The Barbarians
* Blues Cheer
* The Blues Magoos
* The Chocolate Watchband
* The Count Five
* Dick Dale
* The Eazy Beats
* The Electric Prunes
* The Kingsmen
* The Knickerbockers
* MC5
* Iggy Pop
* ? and the Mysterians
* The Seeds
* The Shadows of Knight
* The Standels
* The Stooges
* The Strangeloves
* Strauberry Alarm Clock
* The Sorrows
* The Chesterfield Kings
* The Fuzztones
* The Fleshtones
* The Creeps
* Yeah Yeah Yeahs
* Kings of Leon
* Jet
* Black Rebel Motorcycle Club
* The White Stripes
* The Vines
* The Hives
* The Strokes

## Kanpo estekak

* Datuak: Q211573
* Multimedia: Garage rock / Q211573
# House (musika)

House dantza-estiloa Chicagon (Amerikako Estatu Batuak) 1981ean edo sortu zen dantza-musika elektronikozko estiloa da. Hasieran, laurogeiko hamarkadaren lehen erdian ospetsu egin zen afroamerikarrei zuzendutako diskoteketan, eta latindarra Chicagon, geroago New Yorken eta Detroiten. Gero, Europara iritsi zen, eta fenomeno masibo bihurtu zen, eta eragin nagusia izan zuen beste musika-estilo batzuetan, hala nola pop-ean eta orokorrean diskoteka-musikan, 1990eko hamarkadaren erdialdeaz geroztik.
House generoa erabat elektronikoa da, dance eta Techno delakoaren aitzindaria, eta four-on-the-floor patroia erabiltzen du horiekin. Musika-generoa da, bonbo-kolpe larriena eta markatuena duena. Hala ere, haren doinuak alaiak dira, eta horrek ez du technoa bezain astuna. Hala ere, genero bizia eta ez oso komertziala da, eta haren egiturak ez du beti ordena jakin bat edo zuzenean errepikapen etengabea da hasieratik bukaerara. Haren eragin nagusiak elektroan, hi-NRG musikan eta elektronikan daude, baina disko-musikaren soul eta funk aldaerek ere badute eragina. Disko-musikako elementu asko ere baditu, baina elektronikoagoa eta minimalistagoa da. Oro har, disko-musikaren perkusioa imitatzen du, bereziki beat bakoitzarekin gertatzen den bonbo-kolpea. Hala ere, behe-sintetizatuko linea indartsuak, bateria elektronikoak, elektro <i id="mwMw">funk</i> eta pop sampleak eta reverb edo delay iragazkiekin indartutako bokalak ere izan ditzake.

## Azpigeneroak

* Pop house
* Psyhouse
* House batzordekidea
* Tech house
* Acid house
* Deep house
* Funky house
* Diva house
* Hard house
* Piano housea
* Hard bag-a
* Hard dance
* Tropikala House
* Scouse house
* Garage house
* Italo house
* Tribal house
* Latin house
* House diskoa
* Dream House
* Ambient house
* French house
* Ghetto house
* Beat berria
* Swing house
* Jump house
* Elektroswing-a
* Balearic beat
* Tech house
* Outsider house
* Moombahtona
* EBM
* Mikrohousea
* Big room house
* Hardstyle
* Dutch house
* Fidget house
* Glitch house
* Etxerik gabe
* Tropikalen house
* Euro house
* Merengue house
* Bassline house
* Future house
* Bass house
* Etorkizuneko eztabaida
* Melbourne bounce
* Dark House
* Filtered House
* Konplementua
* Progressive house

## Erreferentziak

* ↑ George, Nelson. (21 de junio de 1986). «House Music: Will It Join Rap And Go-Go?» Billboard: 27..

## Kanpo estekak

* Datuak: Q20502
* Multimedia: House music / Q20502
# Rock progresibo

Rock progresiboa (prog rock edota prog bezala laburtua ere) rock musikaren azpigenero bat da. 1960ko hamarkadaren amaieraldera Erresuma Batuan eta AEBetan rock psikodelikotik eratorrita sortu eta 1970eko hamarkadaren erdialdera bere urrezko aroa bizi izan zuen.
Art rockaren antzera rock musikari sinisgarritasun eta sorkuntza maila handiagoa emateko asmoz sortua izan zen. Azpigenero honetako taldeek pop sotila txokoratu eta jazz edo musika klasikoan ohikoak ziren instrumentalizazio eta konposizio teknikak bereganatu zituen, rock musikari genero horiek duten sofistikazio eta kritikaren begirunea lortzeko helburuz.
Azpigenero honetako talde nabarmenenak hauek izan ziren: como Pink Floyd, Genesis, Rush, Yes, Jethro Tull, The Moody Blues, King Crimson eta Emerson, Lake & Palmer.

## Kanpo estekak

* Datuak: Q49451
* Multimedia: Progressive rock / Q49451
# New wave

New wave (euskaraz: «uhin berri») 1970eko hamarkadaren amaierako eta 1980ko hamarkadaren erdialdeko hainbat pop/rock estilotarako termino global bat da, punkarekin eta 1970eko hamarkadako rock genero batzuekin loturak dituena. Hasiera batean, ondorengo rock gotikoa bezala, new wavea afterpunkaren ia antzekoa izan zen, baina gero, genero gisan zatitu zen, musika elektronikoa, esperimentala, mod, discoa eta popa gehituz. Ondoren, azpigeneroak eta fusioak sortu zituen, new romantic eta rock gotikoa barne.

## Kanpo estekak

* Datuak: Q187760
* Multimedia: New wave music / Q187760
# Pop rock

Pop Rocka genero musikala da rock & roll doinu eztiekin. Abestiak ezagutzen dira estruktura sinpleagatik, doinu harrapagailuagatik eta abesbatzaren edo errepikaren errepikapenagatik eta gitarra elektrikoa edo teklatua erabiltzeagatik base instrumental bezala. “Herriko rock-a” ebokatzen du guztizko eremuko publikoari.
Termino hau lehenengo aldiz erabili zen The Beatlesen abestiak deskribatzeko. Ere termino honen barruan sartu ziren The Grass Roots, Gary Pucket & The Union Gap eta The Buckinghams.
Batzuetan pop rock etiketa erabiltzen da musika modernoa designatzeko
Eremu latinoan artista ezagunenak genero honetan hauek dira: Juanes, Laura Pausini, Melendi, Shakira, Alejandro Sanz eta Gustabo Cerati ; eta talde ezagunenak: Estopa eta El Canto Del Loco.

## Jatorria

1960an sortu zen Britainia Handian. musika-jatorria: Pop eta rock and rolletik dator. Instrumentu orokorrak: gitarra, baxua, bateria, ahotsa (abeslaria), teklatua eta sintetizagailua.

## Kanpo estekak

* Datuak: Q484641
* Multimedia: Pop rock / Q484641
# Funk

Funk musika 1970eko hamarkadaren hasieran Estatu Batuetan sortutako musika estiloa da. James Brown izan zen, 60ko hamarkadaren erdialdean, funkaren oinarriak jarri zituena. Rock and rollaren eszenaren zati bat izan arren, aiseago dantzatzekoa zen erritmoa eta kanta errazagoak garatu zituen. Donna Summer, K.C. and the Sunshine Band, MFSB, The Three Degrees, The O’Jays, Barry White, Gloria Gaynor, CHIC edo The Trammps bezalako taldeek disco musikaren estiloa osatu zuten. Bapatean, disco erritmo dantzagarria zeukaten abesti andanak arrakasta lortu zuen, eta dantzalekuak –horren aurretik Europako fenomenoa zirenak- AEBetan zehar hedatu ziren. Famatuena New Yorkeko Studio 54 izan zen, herrialdean eredua ezarri baitzuen.
Disco musikaren estilori gehien lotzen zaion taldea The Bee Gees da. Saturday Night Fever filmarentzat egindako musikak garaiko puntu gorena markatu zuen. The Rolling Stones, Rod Stewart, Queen edo The Grateful Dead gisako korrente nagusiko taldeek discoaren erritmoa bereganatu zuten, modarekin bat egiteko nahian.
Generoaren ospeaz baliatuta, talde gehiegik uztartu zuten euren burua disco musikarekin. Batez beste, musika horren kalitatea amildu zen. Hamarkadaren bukaerako, disco musikaren kontrako mugimendua sortu zen. Haren ospea galduta ere, soinu dantzagarriak iraun zuen. Disco musika, bere eran, gaur egun ezagutzen dugun hip hop musika (edo rap musika) eragin zuen.

## Kanpo estekak

* Datuak: Q164444
* Multimedia: Funk / Q164444